Jack Davenport

Jack Arthur Davenport (født 1. marts 1973 i Suffolk, England) er en engelsk skuespiller, som i midten af 90'erne blev kendt for sin rolle i tv-serien This Life. Han er siden blevet kendt for sin rolle som Commodore James Norrington i Pirates of the Caribbean-trilogien. Han har også medvirket i andre Hollywoodfilm såsom The Talented Mr. Ripley.

Opvækst 
Davenport blev født i Suffolk, som søn af skuespillerne Nigel Davenport og Maria Aitken. 

Davenport boede på Ibiza de første syv år af hans liv. Hans forældre blev skilt, da han var syv år. I perioden blev han sendt til kostskolen "The Dragon School", fordi hans forældre ikke ville have ham boende hjemme, mens skilsmissen stod på. Han gik så på "Cheltenham College".

Karriere

Starten på karrieren 
Davenport havde aldrig troet, at han skulle blive skuespiller. Hans skuespillerkarriere startede, da han tog et sabbatår efter at været blevet optaget på "Cheltenham College". Han var på et sommerdramahold, og direktøren fra Clwyd Theatr Cymru (The Welsh National Theatre) så ham og spurgte, om Davenport ikke havde lyst til at komme og arbejde for ham.

Som 18-årig endte Davenport i Wales og optrådte en smule i Hamlet, hvor han blev venner med Rhys Ifans (Notting Hill). 

Året efter gik han på University of East Anglia (UEA), hvor han studerede film og engelsk litteratur. Han prøvede igen med en smule skuespil, nu hos UEA, men var på dette tidspunkt ikke yderligere interesseret i det.

Efter Davensport dimission fra University of East Anglia foreslog hans mor, at han skulle skrive et brev til John Cleese og søge arbejde på settet til hans næste film, Fierce Creatures, så Davenport kunne få erfaring bag kameraet. Cleese insisterede på at sende Davenports brev til casting-afdeling, og Davenport fik derfor rollen som en ung dyrepasser. Selvom det var en lille rolle med få linjer, gav det Davenport den første mulighed for at arbejde foran kameraet. 
Efter optagelserne til Fierce Creatures var forbi, fandt Davenport en agent, som fik ham til audition til rollen som Miles Stewart i BBC tv-drama-serien This Life. Det var denne rolle, der gjorde Davenport kendt.

Karrieren som skuespiller 
Siden da har Davenport haft roller i mange succesfulde film og tv-serier, herunder The Talented Mr. Ripley, Coupling, Ultraviolet og Pirates of the Caribbean: Den Sorte Forbandelse og dennes efterfølgere: Pirates of the Caribbean: Død Mands Kiste og Pirates of the Caribbean: Ved Verdens Ende.

Igennem sin karriere har Davenport også arbejdet som dubber, i bl.a. tv-udgaven af John Buchans The Thirty-Nine Steps og forskellige dele i Anthony Burgess' A Clockwork Orange. Han har også lagt stemme til en reklame for britiske MasterCard, hvor den amerikanske blev stemmelagt af Billy Crudup.

I 2006 optrådte han i ITV1 dramaet The Incredible Journey of Mary Bryant, og i 2009 medvirkede han i filmen The Boat That Rocked.

Davenport vandt i 2006 sammen med Orlando Bloom en Teen Choice Award for skuespillet i Pirates of the Caribbean: Død Mands Kiste i kategorien: Movie – Choice Rumble (Will Turner vs. Commodore).

Privatliv 
Han blev gift med skuespilleren Michelle Gomez i 2000.

Filmografi

Eksterne henvisninger 

 

Skuespillere fra England